สวัสดีครับ หลังจากผมมีอะไรกับแฟน1-2วันแล้วรู้สึกเป็นเม็ดหนองที่ใต้เส้นยึดอวัยวะเพศชาย พอได้สัก3วันมันก็แตกออกครับคล้ายๆร้อนในเลยครับแต่แผลมันยาวตามเส้นเลยครับ มีอาการบวมรอบแผลไม่สามารถรูดกลับได้ครับ เอามือจับหรือไปโดน กกน. จะเจ็บมากครับแต่เวลาโดนน้ำจะไม่เจ็บเลยครับ ผมไม่อยากไปหาครับอาย ขอวีธีรักษาด้วยตัวเองหน่อยครับ.ขอบมากครับ
สวัสดีค่ะ การมีเม็ดคล้ายหนองที่ปลายอวัยวะเพศชาย และต่อมาแตกออกเป็นแผล มีอาการเจ็บ อาจเกิดจาก1.เริมที่อวัยวะเพศเป็นโรคติดต่อทางเพศสัมพันธ์ ติดจากเชื้อไวรัส Herpes simplex virus โดยเริ่มแรกจะมีลักษณะเป็นตุ่มน้ำใสบริเวณอวัยวะเพศชาย อาจมี 1 ตุ่มหรือหลายตุ่ม มีอาการแสบร้อนหรือเจ็บปวด ต่อมาตุ่มน้ำจะแตกและกลายเป็นแผล และมีน้ำเหลืองซึมได้ หากเป็นครั้งแรกอาการจะเป็นอยู่นาน 2-4 สัปดาห์ บางรายอาจมีไข้ ปวดหัว ปวดเมื่อยตัว อ่อนเพลียร่วมด้วย และอาจมีปัสสาวะแสบขัดได้ เมื่อเป็นเริมครั้งหนึ่งแล้ว ก็จะกลับเป็นซ้ำๆ ได้อีกโดยไม่เกี่ยวข้องกับการมีเพศสัมพันธ์อีก เนื่องจากเชื้อจะอยู่ในรางกายของเราไปตลอดชีวิตแผลที่เกิดจากโรคเริมนั้น สามารถหายเองได้ แต่การทานยาต้านไวรัสเช่นAcyclovirจะทำให้แผลหายเร็วขึ้น และโอกาสกลับเป็นซ้ำน้อยกว่า2.แผลริมอ่อนหรือซิฟิลิสเทียม เป็นโรคติดต่อทางเพศสัมพันธ์เช่นกัน เกิดจากการติดเชื้อแบคทีเรีย อาการเริ่มจากเป็นตุ่มนูนและกลายเป็นแผลเล็กๆ ที่บริเวณปลายองคชาต อาจมีหลายแผลหรือมีเพียงแผลเดียวก็ได้ ต่อมาแผลเล็ก ๆ เหล่านี้จะขยายรวมกันเป็นแผลใหญ่ ลักษณะแบบแผลเปื่อย มีเนื้อเยื่อเละ ๆ ที่ก้นแผล มักจะมีเลือดซึม และรู้สึกเจ็บ ต่อมาจะพบต่อมน้ำเหลืองที่ขาหนีบบวมโตและเจ็บ บางรายอาจมีไข้ เบื่ออาหาร และปวดเมื่อยร่างกายร่วมด้วยการรักษาคือต้องทานยาปฏิชีวนะ เช่น azithromycin, ciprofloxacin, erythromycin เป็นต้นแนะนำให้ไปพบแพทย์เพื่อตรวจดูลักษณะของแผลค่ะ ว่าเกิดจากโรคใด จะได้รับการรักษาที่ตรงกับโรคค่ะ